फरहान अख्तर ने आठ वर्ष बाद अपनी पहली फिल्म ‘‘रॉक ऑन’’ का सिक्वअल ‘रॉक ऑन 2’ का निर्माण अपनी फिल्म निर्माण कंपनी ‘‘एक्सेल इंटरटेनमेंट’’ के बैनर तले किया, जिसमें उनके मित्र रितेश सिद्धवानी भागीदार हैं. पहली फिल्म ‘‘रॉक ऑन’’ ने भी बाक्स आफिस पर कुछ खास कमायी नहीं की थी, मगर इस फिल्म ने फरहान अख्तर को बतौर गायक व संगीतकार म्यूजिकल कंसर्ट करने की एक नई राह जरूर मिल गयी थी. लगभग सत्तर म्यूजिकल कंसर्ट करने के बाद फरहान अख्तर को अपने आपको लेकर ऐसी गलत फहमी हुई कि उन्होंने 75 करोड़ की लागत से ‘रॉक ऑन’ का सिक्वअल ‘‘रॉक ऑन 2’’ का निर्माण कर डाला. पर इस फिल्म की बाक्स आफिस पर बड़ी दुर्गति हुई.